Koduõlu on minu meelest üks tõeline suvejook. Ise ma ennast eriliseks koduõlle meistriks ei pea. Siin, Saaremaal, on nii palju häid tegijaid ümberringi, räägib Saaremaal Lause turismitalu pidav mees. Turistidele olen nende tehtud koduõlut alati pakkunud. Seni on saaremaine õlu kõigile maitsenud. See on nii omamoodi pehme maitsega ja mõnus jook ning hoolimata kõigist rahva suus liikuvatest hirmujuttudest võib seda rahulikult tarbida. Pole see  nii kange ühtigi ja jalgu alt ei vii.